金牛行
作者：張侃
朝代：宋

paragraphs: 君不見晉陵縣北異事傳，夜氣將深纔出沒。
古來至寶默有數，精英之藏寧久鬰。
我閒試爲訪遺蹤，惜許邦人忘歲月。
不然上亦逼星躔，兩無相合歸芒芴。
當時奮身萬策湖，愛向東山穿香骨。
豈知服猛盡奔馳，潛地而馳真異物。
雨侵古蘚滿荒臺，虛名空在何有哉。
嗚呼金牛計已竭，胡不犠尊陳帝闕。